## Program posebnog dijela državnog stručnog ispita za državne službenike u tijelima državne uprave ustrojenim za područje vodnog gospodarstva i zaposlenike "Hrvatskih voda" ovlaštene za izdavanje vodopr

### NN 1/1997 (3.1.1997.), Program posebnog dijela državnog stručnog ispita za državne službenike u tijelima državne uprave ustrojenim za područje vodnog gospodarstva i zaposlenike "Hrvatskih voda" ovlaštene za izdavanje vodopr

# **DRŽAVNA UPRAVA ZA VODE**

Na temelju članka 87. stavka 2. Zakona o državnim službenicima i namještenicima
i o plaćama nositelja pravosudnih dužnosti ("Narodne novine" broj 74/94.,
86/94. i 9/95.) članka 25. stavka 3. Uredbe o stručnom osposobljavanju
i usavršavanju državnih službenika ("Narodne novine" 45/95.) i članka 119.
stavka 5. i članka 188. stavka 3. Zakona o vodama ("Narodne novine" broj
107/95.), ravnatelj Državne uprave za vode, utvrđuje

## **PROGRAM**

### **POSEBNOG DIJELA DRŽAVNOG STRUČNOG ISPITA ZA DRŽAVNE SLUŽBENIKE U TIJELIMA DRŽAVNE UPRAVE USTROJENIM ZA PODRUČJE VODNOG GOSPODARSTVA I ZAPOSLENIKE "HRVATSKIH VODA" OVLAŠTENE ZA IZDAVANJE VODOPRAVNIH AKATA**

I.

Posebni dio državnog stručnog ispita za državne službenike u tijelima
državne uprave ustrojenim za područje vodnog gospodarstva i zaposlenike
"Hrvatskih voda" ovlaštene za izdavanje vodopravnih akata, polaže se iz
propisa utvrđenih ovim Programom i prema pravnim izvorima utvrđenim ovim
Programom.

II.

Posebni dio državnog stručnog ispita polaže se pismeno i usmeno.

III.

Pisani dio posebnog dijela državnog stručnog ispita sastoji se iz izrade
radne zadaće na zadanu temu iz područja vodnog gospodarstva, u okviru poslova
za koje se osposobljava, odnosno koje obavlja osoba koja polaže posebni
dio državnog stručnog ispita.

IV.

Usmeni dio posebnog dijela državnog stručnog ispita sastoji se od provjere
znanja iz pisane zadaće, provjere znanja o poslovima za koje se pristupnik
priprema, odnosno koje obavlja, te provjere znanja o važećim propisima
na dan polaganja posebnog dijela državnog stručnog ispita.

V.

U području vodnog gospodarstva obavlja se provjera znanja iz propisa
i prema pravnim izvorima:

1. Zakon o vodama (N.N. broj 107/95),

2. Zakon o financiranju vodnog gospodarstva (N.N. broj 107/95. i 19/96.),

3. Odluka o popisu državnih voda (N.N. broj 20/96.),

4. Odluka o utvrđivanju slivnih područja (N.N. broj 20/96.),

5. Odluka o utvrđivanju granica vodnih područja (N.N. broj 20/96.),

6. Pravilnik o izdavanju vodopravnih akata (N.N. broj 28/96),

7. Pravilnik o posebnim uvjetima koje moraju ispunjavati pravne osobe
koje obavljaju poslove osobito značajne za upravljanje vodama (N.N. broj
34/96.),

8. Pravilnik o očevidniku zahvaćenih i crpljenih količina voda (N.N.
broj 57/96.),

9. Uredba o kategorizaciji vodotoka (N. N. broj 15/81.),

10. Uredba o klasifikaciji voda (N.N. broj 15/81.),

11. Pravilnik o uvjetima koje moraju ispunjavati laboratoriji koji se
bave ispitivanjem kvalitete voda (N.N. broj 40/91.),

12. Pravilnik o obliku i načinu vođenja vodnih knjiga i o izvacima iz
vodnih knjiga (N.N. broj 17/78.),

13. Plan za zaštitu voda od zagađivanja (N.N. broj 22/86.),

14. Plan za obranu od poplava (N.N. broj 13/92.),

15. Upustvo o načinu evidencije o izvršenim inspekcijskim pregledima
u vodoprivredi (N.N. broj 3/89.),

16. Uputstvo za vođenje evidencije o učestalosti ispuštanja u vode opasnih
i štetnih tvari, količini i sastavu tih tvari i načinu dostavljanja podataka
javnim vodoprivrednim poduzećima (N.N. broj 9/90.),

17. Uredba o maksimalno dozvoljenim koncentracijama opasnih tvari u
vodama i obalnom moru (N.N. broj 2/84.),

18. Popis laboratorija (koji se bave ispitivanjem kvalitete vode), (N.N.
broj 41/91. i 29/93.),

19. Odluka o pripremama za izgradnju višenamjenskog kanala Dunav-Sava
(N.N. broj 19/91.),

20. Odluka o visini naknade za zaštitu voda (N.N. broj 15/91., 19/92.,
79/92., 84/92., 2/93., 28/93., 1/94.),

21. Odluka o visini naknade za korištenje voda (N.N. broj 15/91., 19/92.,
79/92., 28/93., 84/92., 1/94.),

22. Odluka o visini i načinu obračuna naknade za vađenje pijeska, šljunka
i kamena (N.N. broj 9/95.),

23. Pravilnik o obračunavanju naknade za zaštitu voda (N.N. broj 33/91
i 21/96.,),

24. Pravilnik o obračunavanju i plaćanju naknade za korištenje voda
(N.N. broj 30/91.),

25. Pravilnik o posebnim uvjetima za obavljanje vodoopskrbne djelatnosti
(N.N. broj 82/96.),

26. Pravilnik o posebnim uvjetima koje moraju ispunjavati pravne osobe
koje obavljaju djelatnost odvodnje otpadnih voda (N.N. broj 93/96) i

27. Uredba o uvjetima i postupku za dodjelu koncesija na vodama i javnom
vodnom dobru (N.N. broj 99/96.).

VI.

Posebni dio državnog stručnog ispita za državne službenike na poslovima
vodopravnog inspektora i višeg vodopravnog inspektora, pored pravnih izvora
iz prethodne točke, čine i pravni izvori:

1. Zakon o prekršajima (N.N. broj 2/73., 5/73., 21/74., 9/80., 25/84.,
52/87., 27/88., 43/89., 8/90., 41/90., 59/90., 91/92. i 33/95.): Materijalno
pravne odredbe (članak 1 do 37), Prekršajni postupak (članak 44 do 113),

2. Krivični zakon Republike Hrvatske (N.N. broj 32/93., 38/93. i 28/96.):
Krivična djela protiv gospodarstva (članak 99 do 124), Krivična djela protiv
društvene i privatne imovine (članak 125 do 145), krivična djela protiv
opće sigurnosti ljudi i imovine (članak 146 do 155), krivična djela protiv
zdravlja ljudi (članak 162 do 174), krivična djela protiv službene dužnosti
javnih ovlaštenja (članak 215 do 229),

3. Osnovni krivični zakon Republike Hrvatske (N.N. broj 31/93., 53/93.
i 28/96.): Krivično djelo i krivična odgovornost (članak 6 do 30), kazne
(članak 31 do 45), krivična djela protiv gospodarstva i jedinstvo hrvatskog
tržišta (članak 141 do 152),

4. Zakon o krivičnom postupku (N.N. broj 34/93., 38/93. i 25/94.): Osnovna
načela (članak 1 do 20), nadležnost sudova (članak 21 do 34), javni tužitelj
(članak 41 do 46), oštećenik i privatni tužitelj (članak 47 do 61), krivična
prijava (članak 139 do 147),

5. Zakon o državnom odvjetništvu (N.N. broj 75/95.),

6. Zakon o građenju (N.N. broj 77/92., 82/92., 26/93., 33/95.),

7. Zakon o rudarstvu (N.N. broj 30/95.),

8. Zakon o prostornom uređenju (N.N. broj 30/94.),

9. Pomorski zakonik (N.N. broj 17/94., 74/94., 43/96.): (članak 1 do
80).

VII.

Pravni izvori za polaganje posebnog dijela državnog stručnog ispita
su i sve izmjene i dopune propisa koji su utvrđeni ovim Programom, kao
i novi propisi iz ovog Programa, koji su na snazi na dan polaganja posebnog
dijela državnog stručnog ispita.

VIII.

Ovaj Program stupa na snagu osmog dana od dana objave u "Narodnim novinama".

Klasa: 133-2/96-6/10
Urbroj: 527-1-4/40-96-1
Zagreb, 5. prosinca 1996.

Ravnatelj
**mr. Marko Širac,** v. r.

Ostalo, NN 1/1997-9